internet vaartha 227 Views
నాగ్‌పూర్‌ : టి20 వరల్డ్‌ కప్‌ ప్రారంభానికి ముందు ఆసియా కప్‌ విజేతగానే కాకుండా హాట్‌ ఫేవరెట్‌గా బరిలోకి దిగిన టీమిండియా తొలి మ్యాచ్‌లోనే ఓడిపోయింది. న్యూజిలాండ్‌ చేతిలో టీమిండియా 47 పరుగులకు పరాజయం చెందింది. కాగా మ్యాచ్‌ను పరిశీలిస్తే వ్యూహాల పరంగా టీమిండియా కంటే న్యూజిలాండ్‌దే పైచేయి అని విశ్లేషకులు పేర్కొంటున్నారు. టాస్‌కు ముందు న్యూజిలాండ్‌ ముగ్గురు ప్రొఫెషనల్‌ స్పిన్నర్లతో బరిలోకి దిగింది.కివీస్‌ తన తురుపుముక్క టీమ్‌ సౌథీని పక్కన పెట్టి మరీ మరో స్పిన్నర్‌ను జట్టులోకి తీసుకో వడం ద్వారా లాభపడింది. టాస్‌ సంద ర్భంగా వ్యాఖ్యాత ఇదే విషయాన్ని టీమిండియా కెప్టెన్‌ ధోనీ వద్ద ప్రస్తావించగా పార్ట్‌ టైమ్‌ స్పిన్నర్‌తో ముందుకెళ్లామన్నాడు. అయితే అశ్విన్‌కు తోడు హర్భజన్‌ లాంటి పుట్‌ టైమ్‌ స్పిన్నర్‌ అవసరం ఎంతుందో ఇన్నింగ్స్‌ ప్రారంభమైన తరువాత గానీ తెలిసి రాలేదు. పేలవవమైన షాట్లు కొడుతూ కివీస్‌ ఆటగాళ్లు ఒక్కొక్కరే ఔటవుతుండటం భారత్‌కు సంతోషం కలిగించినా మనవాళ్లు కూడా అదే రకం పేలవమైన షాట్లతో కొంపముంచారని పోస్ట్‌ మ్యాచ్‌ ప్రజెంటేషన్‌లో ధోనీ పేర్కొన్నాడు.భారత బ్యాట్స్‌మెన్‌ చెత్త షాట్లకు ఔట్‌ కావడం వల్లే ప్రతికూల ఫలితాన్ని మూటకట్టుకోవాల్సి వచ్చిందని ధోనీ స్పష్టం చేశాడు.